b'\n_START_ARTICLE_\nPartidul Conservator\n_START_PARAGRAPH_\nPartidul Conservator (\xc2\xabDet konservative partiet\xc2\xbb, PC) var et konservativt politisk parti i Romania. Partiet blei danna i 1991 etter kommunistregimets fall under navnet Partidul Umanist Rom\xc3\xa2n (\xc2\xabDet rumenske humanistiske partiet\xc2\xbb, PUR, og skiftet navn i mai 2005. Fra 2005 til 2006 var partiet med i landets regjering._NEWLINE_Partiet arbeidet for \xc3\xa5 fremme tradisjon og familieverdier, var imot homofilt samliv og henvendte seg til middelklassen og spesielt eiere av sm\xc3\xa5 og mellomstore bedrifter. Opprinnelig var partiet mer sosialliberalt og sentrumsorientert, men navneskiftet reflekterte en dreiing mot h\xc3\xb8yre._NEWLINE_I 2015 gikk partiet sammen med Partidul Liberal Reformator (PLR) og dannet partiet Alliansen av liberale og demokrater (ALDE).'